शेलेन्द्र चौहान शमशेर की कविता की कई परते खोलते हुए विस्तार से विचार करते हैं। सुल्तान अहमद शमशेर की प्रसिद्ध कविता अमन का राग की व्याख्या करते हैं। आज अमन का राग ही सबसे ज्यादा खतरे में हैं। तब शमशेर को कैसे समझा जाए यह शमशेर के काव्य से ही समझा जा सकता है।जैसा कि पहले ही कहा कि यहां कुछ ऐसे गुमनाम रचनाकारों की खोज हुई है जिनसे हिन्दी के पाठक साधारणतया परिचित नहीं है। राधाकृष्ण ऐसे ही रचनाकार है। रांची में जन्में राधाकृष्ण का भी यह शताब्दी वर्ष है कम ही लोग जानते हैं। प्रेमचंद के साथ काम करनेवाला यह साहित्यकार कहां याद किया जाता है। बस कंडक्टरी करनेवाला कब साहित्यकार बन गया ये खुद उनको भी खबर न थी। यह साहित्य की खेमेवादिता ही है जिसके कारण महत्वपूर्ण रचनाकार भी नकार दिये जाते हैं।